Creşte tensiunea între UE şi producătorii de vaccin: "A trebuit să batem cu pumnul în masă ca să fie respectate contractele“.
Producătorii de vaccin, avertizaţi să respecte contractele. Charles Michel cere transparenţă de la producătorii de vaccin. Charles Michel vrea desecretizarea contractelor pentru achiziţia de vaccin. A şasea doză din flaconul de Pfizer, o problemă în UE.
Creşte tensiunea între Uniunea Europeană şi firmele producătoare de vaccin. S-au întins, oare, Pfizer şi AstraZeneca mai mult decât le era plapuma? Au promis mai mult decât puteau să facă? De ce nu dau dovadă de transparenţă atunci când reduc numărul dozelor livrate? Preşedintele Consiliului European, belgianul Charles Michel, spune că nu va înceta să pună presiune pentru respectarea contractelor.Charles Michel, preşedintele Consiliului European: "O să facem în aşa fel încât contractele semnate de companiile farmaceutice să fie respectate. Şi aşteptăm transparenţă. Cum? Folosind toate mijloacele juridice de care dispunem.“Pfizer a redus săptămâna trecută numărul de doze livrate către ţările Uniunii Europene, dar a promis că va recupera în săptămânile viitoare. Noi am primit doar aproape 90 de mii de doze, iar mâine vor primi puţin peste 90 de mii. Marţi va veni o completare şi o să vedem dacă recuperăm cantitatea de săptămâna trecută. Pfizer a anunţat că va suplimenta cantităţile livrate începând cu jumătatea lui februarie. Charles Michel, preşedintele Consiliului European: "Trebuie să ne suflecăm mânecile, să ne batem ca să avem clarificări asupra motivelor pentru care au fost anunţate întârzieri. Dar când întârzierile au fost anunţate de Pfizer, acum câteva săptămâni, am reacţionat ferm, am bătut cu pumnul în masă şi, în final, reducerile anunţate de câteva săptămâni, nu au mai fost întârzieri, ci încetiniri ale ritmului de livrare.“Charles Michel spune şi că Agenţia Europeană a Medicamentului ar trebui să clarifice chestiunea celei de-a şase doze de vaccin extrase, pentru că acest lucru nu este posibil întotdeauna.